Јануара 1942. формирана је Група армија фон Клајст, која се састојала од Прве оклпопне армије и 17. армије, са фон Клајстом на челу. Група армија фон Клајст је играла главну улогу у одбијању совјетског напада у Другој бици за Харков маја 1942. Ова армијска група је распуштена истог месеца. Прва оклопна армија, још увек под фон Клајстовом командом, која је раније била придружена Групи армија Југ, је постала део Групе армија А под фелдмаршалом Вилхелмом Листом. Група армија А је по плану требало да води поход на Кавказ током операције Плави и да заузме Грозни и нафтна поља код Бакуа. Прва оклопна армија је требало да буде на челу напада. Напад је у почетку био успешан, и освојени су Ростов, Мајкоп, Краснодар, и цела кубанска област.